ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ 
13 ΙΟΥΛΙΟΥ 1990 


ΤΕΥΧΟΣ ΤΕΤΑΡΤΟ 


ΑΡΙΘΜΟΣ ΦΥΛΛΟΥ 

363 


ΠΕ ΡΙΕΧΟΜΕ ΝΑ 

ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη αναδασωτέας έκτασης 4,50 στρεμμ. στη θέση «Πευκάρα» 
περιφέρειας Κοινότητας Σκοπέλου Ν. Λέσβου. 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Καθορισμός ζώνης οικιστικού ελέγχου κατωτάτου ορίου κατάτμη¬ 
σης και λοιπών όρων και περιορισμών δόμησης στην εκτός εγκε¬ 
κριμένου σχεδίου και εκτός ορίων οικισμών προϋφισταμένων του 
έτους 1923 περιοχή του Δήμου Τρικκαίων (Ν. Τρικάλων). . 2 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Αριθ. 1705 (!) 

Κήρυξη αναδασωτέας έκτασης 4,50 στρεμμ. στη θέση «Πευκάρα» περι¬ 
φέρειας Κοινότητας Σκοπέλου Ν. Λέσβου. 

Ο ΝΟΜΑΡΧΗΣ ΛΕΣΒΟΥ 
Έχοντας υπόψη: 

1. Τις διατάξεις του Ν. 3200/55 περί διοικητικής αποκέντρωσης, 
όπως τροποποιήθηκε και συμπληρώθηκε μεταγενέστερα με το Ν.Δ. 
532/70. 

2. Τις διατάξεις του άρθρου 117 παρ. 3 του Συντάγματος. 


3. Τις διατάξεις του Ν. 998/79 «περί προστασίας των Δασών κ.λπ.» 
και ειδικότερα: 

α) Του άρθρου 41 παρ. 1. 

β) Του άρθρου 38 παρ. 1. ' 

4. Τις διαταγές του Υπουργείου Γεωργίας: 

α) 160417/1180/8.7.80. 

β) 182447/3049/24.9.80. 

γ) 141823/24.2.83. 

5. Τη 1570/28.5.90 πρόταση της Δ/νσης Δασών Λέσβου, με την 
οποία προτείνεται η κήρυξη της έκτασης που αναφέρεται στο θέμα ως 
αναδασωτέας, αποφασίζουμε: 

Κηρύσσουμε αναδασωτέα με σκοπό την αποκατάσταση της δασικής 
βλάστησης και τη διατήρηση του δασικού χαρακτήρα του ιδιωτικού δά¬ 
σους τραχείας πεύκης Παναγιώτη Αξιώτη, εμβαδού τέσσερα και πενή¬ 
ντα εκατοστά (4,50), που βρίσκεται στη θέση «Πευκάρα» περιφέρειας 
Κοινότητας Σκοπέλου και προσδιορίζεται από τα στοιχεία Α - Β - Γ - Δ¬ 
Ε - Ζ - Η - θ - I - Κ - Λ - Α, και έχει όρια: 

Ανατολικά: Δάσος και αγρόκτημα Παναγιώτη Αξιώτη. 

Δυτικά: Δάσος και αγρόκτημα Παναγιώτη Αξιώτη. 

Βόρεια: Δάσος Παναγιώτη Αξιώτη. 

Νότια: Αγρόκτημα Παναγιώτη Αξιώτη, 

όπως φαίνεται στο συνημμένο διάγραμμα που αποτελεί αναπόσπαστο 
μέρος της απόφασης αυτής. 

Η απόφαση αυτή να δημοσιευτεί στην Εφημερίδα της Κυβερνήσεως. 

Μυτιλήνη, 7 Ιουνίου 1990 
Ο Νομάρχης 

ΓΕΩΡΓΙΟΣ ΦΩΤΕΙΝΟΠΟΥΛΟΣ 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

( 2 ) 

Καθορισμός ζώνης οικιστικού ελέγχου κατωτάτου ορίου κατάτμησης 
και λοιπών όρων και περιορισμών δόμησης στην εκτός εγκεκριμένου 
σχεδίου και εκτός ορίων οικισμών προϋφισταμένων του έτους 1923 
περιοχή του Δήμου Τρικκαίων (Ν. Τρικάλων). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 29 (παρ. 1) του Ν. 1337/1983 «επέ¬ 
κταση των πολεοδομικών σχεδίων, οικιστική ανάπτυξη και σχετικές 
ρυθμίσεις» (ΦΕΚ 33/Α'), όπως τροποποιήθηκαν με την παρ. 14 του 
άρθρου 8 του Ν. 1512/1985 «τροποποίηση και συμπλήρωση πολεοδο¬ 
μικών διατάξεων, ρύθμιση συναφών θεμάτων και θεμάτων του Ταμείου 
Νομικών» (ΦΕΚ 4/Α'). 

2. Τις διατάξεις του άρθρου 21 (παρ. 1 και 2) του Ν. 1650/1986 
«για την προστασία του Περιβάλλοντος» (ΦΕΚ 160/Α'). 

3. Τις διατάξεις του άρθρου 23 (παρ. 1 εδ. ιδ') του Ν. 1558/1985 
«Κυβέρνηση και Κυβερνητικά Όργανα» (ΦΕΚ 137/Α'). 

4. Τις 112/1984 και 122/1989 γνωμοδοτήσεις του Δημοτικού 
Συμβουλίου Τρικκαίων. 

5. Την 25/25.9.1985 γνωμοδότηση του Συμβουλίου Χωροταξίας, 
Οικισμού και Περιβάλλοντος του Νομού Τρικάλων. 

6. Την 112/1990 γνωμοδότηση του Συμβουλίου της Επικράτειας 
με πρόταση του Υπουργού Περιβάλλοντος, Χωροταξίας και Δημοσίων 
Έργων, αποφασίζουμε: 

Άρθρο 1 

Καθορίζεται ζώνη οικιστικού ελέγχου (ΖΟΕ) στην εκτός σχεδίου και 
εκτός ορίων οικισμών προϋφισταμένων του έτους 1923 περιοή του Δή¬ 
μου Τρικκαίων (Ν. Τρικάλων), όπως το όριο της ζώνης φαίνεται με 
πράσινη γραμμή και την ένδειξη ΖΟΕ στα σχετικά δύο (2) πρωτότυπα 
διαγράμματα σε κλίμακα 1:10.000, που θεωρήθηκαν από τον Προϊ¬ 
στάμενο της Διεύθυνσης Τοπογραφικών Εφαρμογών με την 31951/ 
1990 πράξη του και που αντίτυπό τους σε φωτοσμίκρυνση δημοσιεύεται 
στο παρόν διάταγμα. 

Ειδικότερα το όριο της ΖΟΕ ορίζεται ως εξής: 

-Από το σημείο Α (Γέφυρα Καραβόμυλου) μέχρι το σημείο Β το όριο 
της ΖΟΕ ακολουθεί τα διοικητικά όρια του Δήμου Τρικκαίων. (Το ση¬ 
μείο Β είναι το σημείο συνάντησης των διοικητικών ορίων με το δρόμο 
που ενώνει τους οικισμούς Πύργο - Ρόγκα). 

-Στη συνέχεια ακολουθεί με ευθεία γραμμή και με κατεύθυνση τον 
Βορρά μέχρι τη συνάντηση της γραμμής αυτής με τα διοικητικά όρια 
του Δήμου Τρικκαίων στο.σημείο Γ. 

-Από το σημείο Γ το όριο της ΖΟΕ ακολουθεί τα διοικητικά όρια του 
Δήμου ως το σημείο Δ και μετά με κατεύθυνση προς ανατολάς ως το ση¬ 
μείο Ε, όπου συναντά πάλι τα διοικητικά όρια του Δήμου και τα ακολου¬ 
θεί ως το σημείο Ζ. 

-Στη συνέχεια με κατεύθυνση προς ανατολάς ως το σημείο Η, όπου 
συναντά τα διοικητικά όρια του Αήμου. Στη συνέχεια ακολουθεί τα διοι¬ 
κητικά όρια του Δήμου ως το σημείο Θ. Το σημείο Θ είναι το σημείο που 
συναντάται το διοικητικό όριο με το ρέμα. Το όριο της ΖΟΕ συνεχίζει 
καταμήκος του ρέματος ως το σημείο I, εν συνεχεία ταυτίζεται με τις 
γραμμές ως το σημείο Κ, όπου συναντάται με τα διοικητικά όρια του 
Δήμου Τρικκαίων και τ’ ακολουθεί ως το σημείο Λ, σημείο συνάντησης 
με το αρδευτικό κανάλι, νοτιώτερα του ποταμού Πηνειού και συνεχίζει 
κατά μήκος του μέχρι συναντήσεώς του με το σημείο Α. 

Άρθρο 2 

Μέσα στη ΖΟΕ, όπως περιγράφεται στο προηγούμενο άρθρο, καθορί¬ 
ζονται κατά περιοχές που φαίνονται με στοιχεία 1, Ια, 1β, 2 και 3 στα 
ίδια διαγράμματα, κατώτατο όριο κατάτμησης, χρήσεις γης και όροι 
και περιορισμοί δόμησης, όπως στο προηγούμενο άρθρο. 

Άρθρο 3 

Α. Περιοχές με στοιχείο 1 (γεωργική γη). 

1. Στις περιοχές αυτές επιτρέπονται οι χρήσεις: 

-Κατοικίες 
-Γεωργικές αποθήκες 


-Θερμοκήπια 

-Φρέατα 

-Αντλητικές εγκαταστάσεις 
-Κτίρια κοινής ωφέλειας. 

2α. Το κατώτατο όριο κατάτμησης και αρτιότητας των γηπέδων ορί¬ 
ζεται σε δέκα (10) στρέμματα. 

β. Κατά παρέκκλιση θεωρούνται άρτια και οικοδομήσιμα τα γήπεδα 
εφόσον έχουν: βα) ελάχιστο εμβαδόν τέσσερα (4) στρέμματα κατά τη 
δημοσίευση του παρόντος Διατάγματος, και ββ) το ελάχιστο όριο αρτιό¬ 
τητας κατά τις αντίστοιχες ημερομηνίες, όπως ορίζονται με τις διατά¬ 
ξεις της παρ. 2 του άρθρου 1 του από 24.5.1985 Π. Δ/τος (ΦΕΚ 270/ 
Δ’). 

3. Για τους λοιπούς όρους και περιορισμούς δόμησης των παραπάνω 
χρήσεων εφαρμόζονται κατά χρήση οι διατάξεις του από 24.5.1985 
(ΦΕΚ 270/Δ') Π. Δ/τος, όπως ισχύει. 

Β. Περιοχές με στοιχείο Ια: 

1. Στις περιοχές αυτές επιτρέπονται οι χρήσεις: 

-Κατοικίες 

-Γεωργικές αποθήκες 

-Θερμοκήπια 

-Φρέατα 

-Αντλητικές εγκαταστάσεις 
-Κτίρια κοινής ωφέλειας. 

2α. Το κατώτατο όριο κατάτμησης και αρτιότητας των γηπέδων ορί¬ 
ζεται σε τέσσερα (4) στρέμματα. 

β. Κατά παρέκκλιση θεωρούνται άρτια και οικοδομήσιμα τα γήπεδα 
εφόσον έχουν τα ελάχιστα όρια αρτιότητας κατά τις αντίστοιχες ημερο¬ 
μηνίες που ορίζονται με την παράγρ. 2 του άρθρου 1 του από 
24.5.1985 Π. Δ/τος (ΦΕΚ 270/Δ’). ' 

3. Για τους λοιπούς όρους και περιορισμούς δόμησης των παραπάνω 
χρήσεων εφαρμόζονται κατά χρήση οι διατάξεις του από 24.5.1985 
(ΦΕΚ 270/Δ') Π. Δ/τος, όπως ισχύει. 

Γ. Περιοχές με στοιχείο 1β: 

1. Στις περιοχές αυτές επιτρέπονται οι χρήσεις: 

-Πολιτιστικές εγκαταστάσεις 
-Εγκαταστάσεις αναψυχής 
-Κτίρια κοινής ωφέλειας. 

2α. Το κατώτατο όριο κατάτμησης και αρτιότητας των γηπέδων ορί¬ 
ζεται σε τέσσερα (4) στρέμματα. 

β. Κατά παρέκκλιση θεωρούνται άρτια και οικοδομήσιμα τα γήπεδα 
εφόσον έχουν τα ελάχιστα όρια αρτιότητας κατά τις αντίστοιχες ημερο¬ 
μηνίες που ορίζονται με την παράγρ. 2 του άρθρου 1 του από 
24.5.1985 Π. Δ/τος (ΦΕΚ 270/Δ’). 

3. Οι όροι και περιορισμοί δόμησης των παραπάνω χρήσεων καθορί¬ 
ζονται ως εξής: 

α. Μέγιστη συνολική επιφάνεια ορόφων των κτιρίων για χρήση ανα¬ 
ψυχής 200 τ.μ. 

β. Για τους λοιπούς όρους και περιορισμούς δόμησης των παραπάνω 
χρήσεων εφαρμόζονται κατά χρήση οι διατάξεις των από 6.10.1978 
(ΦΕΚ 538/Δ·) και 24.5.1985 (ΦΕΚ 270/Δ’) Π. Δ/των, όπως ισχύ¬ 
ουν. 

Δ. Περιοχές με στοιχείο 2 (εκτάσεις φυσικής ομορφιάς): 

1. Στις περιοχές αυτές επιτρέπονται οι χρήσεις: 

-Εγκαταστάσεις αναψυχής 

-Κτίρια κοινής ωφέλειας (για πολιτιστικές εγκαταστάσεις και εγκα¬ 
ταστάσεις αναψυχής) . 

-Πολιτιστικές εγκαταστάσεις. 

2α. Το κατώτατο όριο κατάτμησης και αρτιότητας των γηπέδων ορί¬ 
ζεται σε δέκα (10) στρέμματα. 

β. Κατά παρέκκλιση θεωρούνται άρτια και οικοδομήσιμα τα γήπεδα 
εφόσον έχουν: βα) ελάχιστο εμβαδόν τέσσερα (4) στρέμματα κατά τη 
δημοσίευση του παρόντος Διατάγματος, και ββ) τα ελάχιστα όρια αρτιό¬ 
τητας κατά τις αντίστοιχες ημερομηνίες, όπως ορίζονται με τις διατά¬ 
ξεις της παρ. 2 του άρθρου 1 του από 24.5.1985 Π. Δ/τος (ΦΕΚ 270/ 
Δ’). ' 

3. (): όροι κα: περιορισμοί δόμησης των παραπάνω χρήσεων καθορί¬ 
ζονται <υί εξής: 

α. Μέγιστη συνολική επιφάνεια ορόφων των κτιρίων για χρήση ανα¬ 
ψυχής 200 τ.μ. 

β. Για τους λοιπούς όρους και περιορισμούς δόμησης εφαρμόζονται 

κατά χρήση οι διατάξεις των από 6.10.1978 (ΦΕΚ 538/Δή και 
24.5.1985 (ΦΕΚ 270/Δ") Π. Δ/των, όπως ισχύουν. 

Ε. Περιοχές με στοιχείο 3 (γεωργική γη υψηλής παραγωγικότη¬ 
τας): 

1. Στις περιοχές αυτές επιτρέπονται οι χρήσεις: 

-Κατοικίες 

-Γεωργικές αποθήκες 

-Αντλητικές εγκαταστάσεις 

-Θερμοκήπια 

-Φρέατα. 

2. Το κατώτατο όριο κατάτμησης και αρτιότητας των γηπέδων ορί¬ 
ζεται σε δέκα (10) στρέμματα. 

3. Για τους λοιπούς όρους και περιορισμούς δόμησης των παραπάνω 
χρήσεων εφαρμόζονται κατά χρήση οι διατάξεις του από 24.5.1985 Π. 
Δ/τος (ΦΕΚ 270/Δ'), όπως ισχύει. 

ΣΤ. Στις παραπάνω περιοχές, όπου επιτρέπεται η ανέγερση κτιρίων 
κοινής ωφέλειας, ο καθορισμός των χώρων αυτών και των όρων και πε¬ 
ριορισμών δόμησης αυτών γίνονται σύμφωνα με τις διατάξεις του άρ¬ 


θρου 26 του Ν. 1337/1983 (ΦΕΚ 33/Α'|. όπως αντικαταστάθηκε με 
το άρθρο 8 παρ. 13 του Ν. 1512/1985 (ΦΕΚ 4/Α'). 

Άρθρο 4 

Οικοδομικές άδειες που έχουν εκδοθεί μέχρι τη δημοσίευση του πα¬ 
ρόντος διατάγματος ή έχει υποβληθεί στην αρμόδια αρχή ο πλήρης φά¬ 
κελος με τα απαραίτητα για την έκδοση της οικοδομικής άδειας στοι¬ 
χεία μέχρι τη δημοσίευση του παρόντος διατάγματος εκτελούνται όπως 
εκδόθηκαν ή εκδίδονται βάσει των υποβληθέντων στοιχείων. 

Άρθρο 5 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 16 Ιουνίου 1990 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ. ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΣΤΕΦΑΝΟΣ ΜΑΝΟΣ 

